Julius Friedländer

Eduard Julius Theodor Friedländer"Friedländer, Julius (Eduard Julius Theodor)". En Von Werner, H. (1992). Die Berliner Akademie der Wissenschaften. Ihre Mitglieder und Preisträger 1700-1990. Akademie Verlag. Páxina 105. ISBN 3-05-002153-5, nado o 25 de xuño de 1813 en Berlín e finado o 4 de abril de 1884 na mesma cidade, foi un numismático alemán especializado na moeda medieval.Weil, R. (1904).VV.AA. (1885-1892).Suhle, A. (1961).Singer, I. et al. (1901-1906).

 Traxectoria 
Julius Friedländer era fillo do coleccionista de moedas e estudoso numismático autodidacta Benoni Friedländer e da súa muller, Rebecca von Halle, filla do banqueiro berlinés Joel Samuel von Halle. De ascendencia familiar xudía, foi bautizado na fe protestante cara a 1820, xunto cos seus irmáns.

Julius cursou a súa educación secundaria no instituto do mosterio franciscano de Berlín, de confesión evanxélica, e posteriormente estudou Medicina, Arqueoloxía e Historia na Universidade de Bonn e na Universidade de Berlín. Durante a súa etapa de estudos en Bonn formou parte do Corps Borussia, unha especie de fraternidade de membros da aristocracia alemá.

Entre 1838 e 1839 realizou unha xira por Italia e o 1 de novembro de 1840, logo de acadar o seu doutoramento (coa tese titulada Numismata Inedita), comezou a traballar como voluntario e de xeito non remunerado na colección real de moedas antigas de Berlín. Entre 1844 e 1847 fixo diversas viaxes a Italia, algunhas delas na compaña de Theodor Mommsen, nas cales fixo importantes adquisicións de moedas, que sentaron as bases da posterior relevancia da colección numismática do Gabinete Numismático (Münzkabinett) de Berlín, sito no Museo Bode.

En 1858 pasou a ser xefe do departamento de moedas antigas do Münzkabinett e en 1868 foi nomeado director da institución, posto que desempeñou ata o seu falecemento. Durante a súa época como director levou a cabo importantes adquisicións, entre elas coleccións enteiras como a do seu propio pai, Benoni Friedländer (1861), a do xeneral Fox, en Londres (1873), ou a do conde Anton von Prokesch-Osten, en Graz (1873-1875).

En 1872 foi escollido como membro de pleno dereito da Academia de Ciencias de Berlín.

Friedländer finou en 1884 e foi soterrado no cemiterio St. Marien und St. Nikolai, no Barrio berlinés de Prenzlauer Berg.

 Recoñecemento 
miniatura|322x322px|Medalla na honra de Julius Friedländer (1891)
En 1886, os membros da Asociación de Numismáticos de Alemaña decidiron, durante a súa cuarta convención, en Múnic, cuñar unha medalla na honra de Friedländer. A medalla presentouse en 1891, durante a quinta convención da asociación, celebrada en Dresden. O seu deseño débese ao artista Max Barduleck.Krmnicek, S.; Gaidys, M. (2020). Gelehrtenbilder. Altertumswissenschaftler auf Medaillen des 19. Jahrhunderts. Universitätsbibliothek Tübingen, Tubinga. Páxinas 22 e seguintes. "Barduleck, Max: Julius Friedlaender. 1891". The Digital Coin Cabinet of the Institute of Classical Archaeology.

No anverso amósase o busto en tres cuartos de Julius Friedländer rodeado por unha lenda na que se le o seu nome e as datas do seu nacemento e da súa morte, así como a mención ao seu cargo como director do Gabinete Numismático de Berlín. Na parte de abaixo do busto vense as iniciais, MB, do gravador da moeda.

No reverso represéntase unha figura feminina semideitada, de estilo neoclásico, rodeada de atributos relacionados coa historia e coa numismática.

 Publicacións 
Friedländer publicou unha grande cantidade de artigos nas principais revistas numismáticas europeas da súa época. De entre as monografías que publicou ao longo da súa carreira académica, estas son algunhas das máis significativas:"Friedländer, Julius". Katalog der Deutschen Nationalbibliothek."Julius Friedländer". Deutschen Digitalen Bibliothek."Friedlaender, Eduard Julius Theodor 1813-1884 ". Digital Library Numis.

 Monografías 
 (1840). Numismata Inedita. Typis Academicis, Berlín.
 (1843). Die Münzen des Johanniter-Ordens auf Rhodus. Trautwein. Berlín.
 (1843). Die Münzen Justinians (con M. Pinder). Berlín.
 (1844). Die Münzen der Ostgothen. Trautwein, Berlín.
 (1849). Die Münzen der Vandalen. Nachträge zu den Münzen der Ostgothen. Wigand, Leipzig.
 (1850). Die oskischen Münzen. Wigand, Leipzig.
 (1871). Koenigliche Museen. Das Münzkabinet. Berkauf im Museum. Berlín.
 (1873). Das Königliche Münzkabinet. Geschichte und Übersicht der Sammlung nebst erklärender Beschreibung der auf Schautischen ausgestellten Auswahl (con Alfred von Sallet). Schade, Berlin. (2ª edición: Weidmann, Berlín, 1877).
 (1880-1882). Die italienischen Schaumünzen des 15. Jahrhunderts. 1430-1530. En Jahrbuch der Königlich Preussischen Kunstsammlungen. Vol. 1, nº 1, páxinas 3-11 (1880); Vol. 1, nº 2/4, páxinas 78-112 e láminas I-VII (1880);  Vol. 1, suplemento, páxinas 263-270 e lámina VIII (1880); Vol. 2, nº 1, páxinas 24-54 e láminas IX-XIII (1881); Vol. 2, nº 2, páxinas 92-110 e láminas XIV-XVIII (1881); Vol. 2, nº 3, páxinas 157-186 e láminas XIX-XXXIII (1881); Vol. 2, nº 4, páxinas 225-254 e láminas XIV-XXX (1881); Vol. 3, páxinas 29-46, 136-149, 235-267 e láminas XXXI-XLII (1882).
 (1883). Ein Verzeichniss von Griechischen falschen Münzen, welche aus modernen Stempeln geprägt sind. Zur Warnung zusammengestellt. Weber, Berlín.
 (1885). Repertorium zur antiken Numismatik im Anschluss an Mionnet’s Description des Médailles Antiques. Reimer, Berlin 1885, (Digitalisat).

 Como editor 
 Schadow, H. (1890). Aufsätze und Briefe, nebst einem Verzeichniss seiner Werke. Zur hundertjährigen Feier seiner Geburt 20. Mai 1764. Buddeus, Düsseldorf.

 Notas 


 Véxase tamén 

 Bibliografía 
 Oppenheimer, J. F. (1971). Lexikon des Judentums. 2ª ed. Bertelsmann Lexikon Verlag. Gütersloh. Páxina 224. ISBN 3-570-05964-2
 Singer, I. et al. (1901-1906). "Friedländer Julius". En The Jewish Encyclopedia. Funk & Wagnalls. Nova York.
 Suhle, A. (1961). "Friedländer, Julius". En Neue Deutsche Biographie. Vol. 5. Berlín. Páxina 453. ISBN 3-428-00186-9
 VV.AA. (1885-1892). "Friedländer 2)". En Meyers Konversations-Lexikon. 4ª ed. Vol. 6. Leipzig. Páxina 691.
 Weil, R. (1904). "Friedländer, Julius". En Allgemeine Deutsche Biographie. Vol. 48. Leipzig. Páxinas 780-785.

Categoría:Nados en 1813
Categoría:Finados en 1884
Categoría:Nados en Berlín
Categoría:Numismáticos de Alemaña
Categoría:Historiadores de Alemaña
Categoría:Persoas relacionadas co Gabinete Numismático de Berlín
Categoría:Directores de museos
Categoría:Alumnos da Universidade de Bonn
Categoría:Alumnos da Universidade Humboldt de Berlín
Categoría:Alemáns de ascendencia xudía